TÖRVÉNYEINK. TÖRTENETE A VEGYES HAZAKBEU KIRÁLYOK ALATT. 325 



törvényszékükben teendő intés után , hívségtelenkedés' büntetése alatt , 

 15 nap' lefolyása alatt rontassanak le, és csupán a' megye' hasznára szol- 

 gáló 's az iránt káptalan vagy convent' levelével ellátott várak maradja- 

 nak fenn. 



Végre zárszavában Szilágyi önmagának és Mátyás választott ki- 

 rálynak nevében mindezen ágazatoknak sértetlen megtartását igéri , és 

 kinyilatkoztatja : liogy az előre bocsátottak' tamíságára az ország' főpap- 

 jai, bárói, főemberei, és nemesei' közönségének ezen levelét adja. 



Jegyzet. Ezen decretum' befejezése után, Kovachich Márton' tanu- 

 sága szerint*), némelly régi írott törvény-gyűjteményekben még egy 

 ágazat áll, inelly kikiáltott gyűlést rendelő királyi parancsnak erejéhez 

 fejre, jelesen 6 tő- 's 6 határszomszéd, és azon megyebeli 12 nemes ál- 

 tal teendő esküt rendel megkivántatónak, egyébaránt megengedvén: hogy, 

 ha annyi határszomszéd nem találkoznék, a' hiány ugyanannyi tőszomszéd 

 által pótoltathassék. 



II. Korvin Mátyásnak 1462-ik évi, vagyis úgy nevezett I-ső tör- 

 vénylevele, melly Budán sz. Márk' ünnepe' tizenötödikén kezdett ország- 

 gyűlésnek huszadik napján királyi titkos pecsét alatt költ, 's 3 ágazat- 

 ból áll. 



Előszavában előadja a' király, hogy minekutána e' gyűlésben sok 

 és nagy érdekű dolgok elrendeltettek volna, az ország' főpapjai, bárói, 

 főemberei, és nemesei nekie köz megegyezéssel az ország' régi törvé- 

 nyét és szokását megújító és felvilágosító néhány ágazatokat elejébe ter- 

 jesztettek legyen. — E' következő pedig azon ágazatoknak tartalma: 



Az 1-ső ágazat elősorolja azon eseteket, mellyekben valaki űn- 

 nepnyolczadi széktartás' idején kivűi is akármikor és akárhol az ország' 

 határai közt tartózkodó királyi felségnek személyes jelenlétébe idéztet- 

 hetik. Jelesen pedig e' következő esetek soroltatnak elő: 1) Nemesvár-, 

 vagy olly ház-megtámadás, mellyben nemesnek személyes lakása vagyon. 



— 2) Nemes személy-gyilkolás, befogás, letartóztatás, vagy sebesítés. 



— 3) Erőszakos oklevél-rablás. — 4) Gyújtogatás. — 5) Helységkirablás 

 egyházfeltüréssel párosulva. — 6) Erőszakos szűz leány-megszeplősltés. 



*) Lásd Suppleni. ad Yestig. Cmnit. II. köt. 13.r lapon. 



